गोहाना में की थी संदीप और दो लोगों की हत्या
संदीपबड़वासनिया उसके दो साथियों की गोहाना में ही गोली मारकर हत्या की गई थी। गोहाना में संदीप अपने परिचित से मिलने के लिए आया था, तभी आरोपियों ने उसे पकड़ लिया था। घटना को अंजाम आरोपियों ने उसकी आई-20 गाड़ी को रुकवाकर दिया था। घटना के बाद तीनों के शवों को संदीप की आई-20 कार से यूपी में ले जाकर गंग नहर में फेंक दिया। इसका खुलासा पुलिस पूछताछ में हत्यारोपियों ने किया। एसआईटी गोहाना हत्या के चारों आरोपियों को दिल्ली से प्रोडक्शन वारंट पर लेकर आई है। आरोपियों को सात दिन के पुलिस रिमांड पर लिया गया है।
बीती 27 फरवरी को दिल्ली पुलिस ने मुठभेड़ के बाद सुशील सुनील निवासी पांची जाटान, सुनील उर्फ उल्लू और नयाबांस निवासी रमेश उर्फ मेशा को गिरफ्तार किया था। पूछताछ के दौरान आरोपियों ने संदीप बड़वासनिया, बलबीर रूखी और सुरेंद्र राठी की हत्या करने के मामले का खुलासा किया था। मामले में पूछताछ करने के लिए एसआईटी गोहाना आरोपियों को प्रोडक्शन वारंट पर लेकर आई है। पूछताछ में आरोपियों ने खुलासा किया है कि संदीप बड़वासनिया अपने दो साथियों के साथ गोहाना में आई-20 गाड़ी में आया था। उसकी गाड़ी को रुकवा लिया और संदीप और उसके साथियों को गोली मारकर हत्या कर दी। बाद में उनके शव उसी की गाड़ी में डालकर यूपी में चले गए। यूपी में गंग नहर में शव फेंक दिए। उन्होंने कहा कि हत्या बैंयापुर के एक व्यक्ति के इशारे पर की गई है। इस व्यक्ति के बारे में पुलिस आरोपियों से पूछताछ कर रही है।
मृतक संदीप बड़वासनी के परिजनों ने बताया था कि संदीप को दिल्ली के एक अधिकारी ने फोन करके गोहाना बुलाया था। इसके बाद संदीप गाड़ी लेकर गोहाना चला गया था। दिल्ली का अधिकारी कौन था, इसका खुलासा अब तक नहीं हो पाया है। साथ ही उसका संदीप के साथ क्या संबंध था इसका भी खुलासा नहीं हुआ है।
संदीप बड़वासनिया की प|ी विनीता ने पुलिस को शिकायत दी हुई है। जिसमें उसने बताया है कि संदीप का आरोपी रामकरण बैंयापुर, रमेश नया बांस, शीला पांची, राजेश उर्फ सरकारी रोहतक और विक्की चिटाना ने अपने साथियों के साथ मिलकर अपहरण किया और उसकी हत्या कर दी। संदीप का 11 फरवरी के बाद फोन बंद रहा है। पुलिस ने पांचों आरोपियों के खिलाफ मामला दर्ज कर लिया है। मामले की जांच एसआईटी गोहाना को सौंपी गई थी। लेकिन एसआईटी मामले का खुलासा नहीं कर पाई थी। आरोपियों से पूछताछ में यह जानकारी जुटा रही है कि हत्या में आरोपियों का कोई संबंध है अथवा नहीं।
hin_Deva hin_Deva hin_Deva hin_Deva hin_Deva